Wat sien ek daar..? – Perdebytjie se nes
Posted on May 29, 2016 May 29, 2016 by perdebytjie
Wat sien ek daar..?
Na 'n wonderlike twee weke in die Kgalagadi-Oorgrenspark,is ek weer terug om die wonder van daardie ongelooflike plek,met julle te deel.
Dis 'n omgewing wat immer verander.Dis nooit dieselfde nie.Verlede jaar toe ons daar was,was dit bitter warm en kurkdroog en die rooi sandduine was amper kaal.Hierdie keer was dit 'n totale verrassing…na genoeg somerreën,is die veld oortrek met gras en plante. Oral is blomme en nog enkele skoenlappers wat die naderende byt van die winter tot dusver oorleef het.
Die diere is vet en gesond en om elke draai staan troppe rooihartbeeste,springbokke en blouwildebeeste…om nie eers te praat van koning leeu en sy vrouens nie!
Ek skop af met my gunsteling dier…die stille atleet van die vlaktes.
Wat sien ek daar…seker weer 'n boomstomp!
Toe nou nie!Die pragtige kat verskyn uit die gras.
Hy kom al nader,teen die middagson.
Die jagluiperd is die vinnigste landdier en kan 'n spoed van tot 70 kilometer per uur handhaaf oor kort afstande.Honderd kilometer per uur is ook al gemeet!
Hier is hy in sy volle glorie…die mooiste kat op aarde!
(Hierdie blog is veral vir Hanneliese en Wolfie).
44 Replies to "Wat sien ek daar..?"
Prachtig alweer. En wat een mooie taal heb je !!!
Je hebt mijn echte naam beet 🙂
Hy kyk jou sommerso reguit in die (kamera)oog. Dis darem ongelooflik hoe vinnig die veld kan herstel met 'n paar druppels reën – die dankbare aarde het my pa dit altyd genoem. Ek hoop jy het lekker uitgespan en nog hope fotos geneem!
Dit was heerlik en my kamera het gekliek en gekliek!
A, ons het baie om na uit te sien
Ek is altyd bang ek verveel julle.
Mooi fotos is altyd mooi en as daar 'n lekker storie by is, nog beter.
Ja ik vind die taal ook zo heerlijk om te lezen, en wat een schitterende foto's weer
Baie dankie Hillechien.Ons tale kom nogal baie ooreen en ek geniet dit om die Nederlands te lees.
Wieder wunderschön liebe Grüße und einen schönen Sonntag Gruß Gislinde
Hemels mooie foto's van deze prachtige snelle kat.Wat een prachtfoto's.
Hello Perdebytjie, my Hollandse vriend beskryf die fotos meer dramaties mooi as wat dit in Afrikaans gaan klink. Maar wat my vanuit 'n persoonlike hoedanigheid opgewonde maak – ek dink ek het pas my nuwe Theme ontdek – ek is op 2010 maar nie meer lank nie. Tyd om op te hou om in 2010 te lewe. 2014 hier kom ek!
Abrie,jy moet sommer aanbeweeg na 2016!Dankie dat jy kom inloer het en dat my foto's jou geinspireer het.Ek waardeer dit baie.
Fantastiese beskrywing en fotos!!!! Ek en Hanneliese gaan van 29 Junie af weg vir 'n week… dalk kan ons jou ook kom verras met foto want ons gaan in 'n natuur reservaat slaap!
Dankie vir die opdra aan my en Hanneliese, ek voel sommer baie spesiaal!!!!!!!
Dis my grootste plesier,want ek weet hoe julle voel oor die natuur.Ek is skoon nuuskierig om te weet waarheen julle gaan.Maar as dit 'n geheim is,sal ek geduldig wag vir die foto's!
Ons gaan hierdie keer nie ver nie. Hier is 'n leidraad: Die Rustenburg/Magaliesburg/Hartebeespoortdam area, so as jy enige voorstelle het oor interesanthede daar, sê gerus.
Ek was so lanklaas in daardie omgewing…jy sal my maar moet verras met 'n goeie vertelling,wanneer julle terug is.Ek sien baie uit daarna…natuurlik 'n foto ook van die wolf daar in die natuur!
Natuurlik. Ek gaan definitief so maak 🙂
Hallo Bytjie😙 ons het die klap van jou vlerkies gemis!! Asemrowende foto's baie dankie!! Groot waardering ook van my kant af…ek voel lekker bederf met die bederf wat Moeder Natuur julle laat beleef het. Die gras op die foto's lyk of daar blinkertjies oor gestrooi is…..pragtig!!!! As ek moet kies tussen die katte in die natuur, kies ek koning leeu met sy indrukwekkende maanhaar en 'n swart puma of panther is kort op die koning se hakke!!!
Ek het 'n asemrowende foto van koning leeu,maar ek los hom vir laaste.Moenie dit misloop nie!
Aaaa ek sien uit…baie dankie 😀
Ag mens is tog te dankbaar as daar genoeg kos vir die diere is.
Dit is heerlik om te sien hoe goed die diere lyk.Twee maande terug was ons in Krugerwildtuin en dit was hartseer om te sien hoe die droogte verwoesting saai…maer diere,dooie seekoeie.
Mens hoop maar die weer draai sodat dinge verander
Wat een mooie foto's heb je gemaakt! Jachtluipaarden zie je niet makkelijk. Geluk gehad P.
Baie dankie vir jou besoek hier.Ja ons was baie gelukkig…hierdie bedreigde katte is maar skaars en baie sku.
Pragtig. Grasieus, geruisloos.
Ek was nog nie daar nie, dalk wel een keer as kind, maar eintlik twyfel ek daaroor.
Dis 'n wonderlike plek…net baie vêr..1070km van Kaapstad af en 1090 km vanaf Johannesburg.
In die middel! 🙂
Pragtig! Welkom terug.
Dankie!Dis lekker om weer met my blogvriende te gesels.
Volgens mij geniet iedereen er hier van.
Baie dankie Rob…dis vir my heerlik as die mense dit geniet!
Lyk of julle n fantastiese tyd daar in die Kalahari gehad het, Dina! Kan nie wag vir nog nie!
Dit was heerlik,Dries!Die weer was matig,bietjie koud in die nag.Die veld is pragtig,want hulle het goeie reën gehad en die diere lyk in baie goeie toestand.
Fantasties om te hoor Dina! En ken ek nie daai middernagkoue in die Kalahari nie!
Dit byt jou ore af,veral as jy kamp of in een van die boskampies se tente is.Die boskampe is vreeslik afgerem,maar word een vir een oor gedoen.Gharagab val uitmekaar en dit was nogal 'n uitdaging om te stort!😬😬Urikaruus is pas heropen en Grootkolk is nou gesluit vir totale oordoen.Gharagab is volgende.Wonderlike nuus!